हाथ ठेला खड़ा करने को लेकर मारपीट हुई
नीमकाथाना | खेतड़ीमोड़ पर मंगलवार को हाथ ठेला खड़ा करने को लेकर ठेले वालों में कहासुनी हो गई। इनके बीच मारपीट हुई। लोगों ने मामला शांत कराने का प्रयास किया, लेकिन वे लोग नहीं माने। आधा घंटे तक दोनों अापस में उलझते रहे। विवाद के दौरान परिवार की महिलाएं भी मौके पर गई। उन्होंने समझाइश कर मामला शांत कराया। जानकारी के मुताबिक खेतड़ी मोड़ चौराहे से अतिक्रमण हटाने के बाद हाथ ठेले वालो में कई बार विवाद हुआ है। उनके बीच जगह को लेकर विवाद चलता है। यहां उन लोगों को पालिका ने स्थाई जगह नहीं दी है। सूचना पर पुलिस भी मौके पर पहुंची, लेकिन तब तक मामला शांत हो गया।
hin_Deva hin_Deva